Dārzkopības konference

2017. gada 17. Februāris, Bulduru DV

Informācija medijiem

Šī gada 17.februārī, 9:00 Bulduru Dārzkopības vidusskolā dārzkopības nozares pārstāvji jau 24. gadu tiksies ikgadējā **Dārzkopības konferencē**, lai atskatītos uz paveikto, aktualizētu nozares problēmas, kā arī vienotos par jaunā gada plānotajiem darbiem nozares stiprināšanā un attīstībā.

Šis ir lielākais dārzkopības forums Latvijā, kas vienkopus pulcē lielu skaitu interesentu - praktiski darbojošos nozares pārstāvjus, lauksaimniecības nozarē studējošos studentus, pasniedzējus, organizāciju, kā arī saistīto valsts un nevalstisko institūciju pārstāvjus.

Konferenci rīko Lauksaimnieku organizāciju sadarbības padomes (LOSP) dalīborganizācijas – Latvijas Augļkopju asociācija, Stādu audzētāju biedrība, biedrība Latvijas Dārznieks un Bulduru Dārzkopības skolas attīstības biedrība.

Konferences vietas izvēle arī nav nejauša. Kur gan citur diskutēt un lemt par dārzkopības izglītības atbalstu un profesionālās izglītības lomu Latvijā, ja ne Bulduru Dārzkopības vidusskolā – vietā kur jau vairāk kā simts gadus tiek apmācīti profesionāli dārznieki. Zīmīgi ir tas, ka skola no šī gada 15. janvāra strādā kopā ar Latvijas Lauksaimniecības universitāti (LLU) un ir Zemkopības ministrijas (ZM) pakļautībā. Tāpēc konferencē piedalīsies ZM ministrs Jānis Dūklavs, lai kopā ar Latvijas dārzkopjiem pārrunātu nozares un skolas tālāko attīstību.

Profesionālajām nozares organizācijām, Zemkopības un Izglītības ministrijai ir jāstrādā roku rokā, tāpēc konferences bieži viesi ir ZM, LLU un Izglītības un zinātnes ministrijas vadība.

Savukārt par nozares saistošajām aktivitātēm ziņos Lauku atbalsta dienesta, ZM, Valsts augu aizsardzības dienesta, Nozaru ekspertu padomes un citu valsts un nevalstisko organizāciju pārstāvji. Diskusiju laikā tiks pārrunātas, tādas aktualitātes, kas ir saistošas visiem dārzkopjiem – tiešmaksājumi, platību un saistītie maksājumi, atbalsts mazajām saimniecībām, un jaunajiem zemniekiem, Lauku attīstības programma un sezonas strādnieki, zemnieku pieļautās kļūdas, un to, ko vajadzētu ievērot, jaunumi augu veselības un augu aizsardzības jautājumos un daudz kas cits.

Konferences noslēgumā nozares pārstāvji piedalīsies atsevišķās - augļkopju, stādaudzētāju un dārzeņkopības sekcijās, lai iepazītos ar nozaru aktualitātēm, un jau detalizētāk uzklausītu ekspertus un iezīmētu tālāko darbību scenāriju nozares problēmu risināšanai.

Dārzkopības konference

2017. gada 17. Februāris, Bulduru DV

|  |  |  |
| --- | --- | --- |
|  | Darba kārtība | Ziņotājs |
| 09.00 | Reģistrēšanās |  |
| 10.00  | Konferences atklāšana.  | SAB, A. Vītoliņš, |
| 10.05 | Buduru Dārzkopības vidusskolas direktores uzruna | A. Sparinska |
| 10.10 | LLU rektores uzruna | I. Pilvere |
| 10.20 | Biedrības Par Bulduriem uzruna un biedrības stipendiju pasniegšana.  | A. Birznieks |
| 10.40 | Zemkopības ministra uzruna. Informācija par aktualitātēm. Jautājumi, atbildes.  | ZM ministrs, J. Dūklavs |
| 11.00 | Ministru prezidenta parlamentārā sekretāra uzruna | A. Krauze |
| 11.10 | Lauksaimnieku Organizāciju Sadarbības Padomes pārstāvja uzruna | LOSP valdes priekšsēdētājs, E. Treibergs |
| 11.20 | Lauku attīstības programmas, tiešmaksājumu un tirgus pasākumu aktualitātes. | ZM valsts sekr. vietn., R. Krieviņa |
| 11.40 | LAP pasākums “Sadarbība”, transporta nodokļi, akcizētā degviela, sezonas strādnieki. | ZM, L. JansoneZM. B. Ingilavičute |
| 12.00 | LAD aktualitātes. Tekošais darbs, ieguvumi un kļūdas. | LAD, A. Vītola-Helviga |
| 12.20 | VAAD jaunumi un aktualitātes dārzkopības nozarē.  | VAAD, K. Lifanova |
| 12.40 | Augļaugu šķirņu saraksts. | ZM, Iveta Ozoliņa |
| 12.50 | Profesionālā dārzkopības izdevuma nākotne. | DI, E. Kaufmane |
| 13.00 | Kafijas pauze |  |
| 14.00 | *Darbs augļkopības, dārzeņkopības un stādu audzētāju sekcijās* |  |